**ΘΕΣΕΙΣ ΤΟΥ ΣΥΡΙΖΑ**

**ΓΙΑ ΜΙΑ ΝΕΑ ΝΟΣΗΛΕΥΤΙΚΗ ΠΡΟΓΡΑΜΜΑΤΙΚΗ ΣΥΜΦΩΝΙΑ**

Ο ΣΥΡΙΖΑ ΠΣ μέσα σε δύσκολες μνημονιακές συνθήκες διαχειρίστηκε τα θέματα που απασχολούσαν επί χρόνια την Νοσηλευτική, κυρίως μέσα από την επαναλειτουργία του ΕΣΑΝ, την ενίσχυση του Συστήματος υγείας με κάθε δυνατό τρόπο σε προσωπικό και με άλλες νομοθετικές παρεμβάσεις. Η διαχείριση αυτή άφησε ένα θετικό αποτύπωμα και αποτελεί παρακαταθήκη για το μέλλον της νοσηλευτικής, όμως αναγκαίες παρεμβάσεις και θεσμικές αλλαγές παρέμειναν ανολοκλήρωτες. Σήμερα αξιοποιώντας όλη την συσσωρευμένη γνώση και εμπειρία και τις προτάσεις της Νοσηλευτικής κοινότητας, είμαστε σε θέση να προβάλλουμε μια ολοκληρωμένη και τεκμηριωμένη θέση για τον κλάδο.

Ο ΣΥΡΙΖΑ-Π.Σ. καταθέτει μια νέα προγραμματική συμφωνία με το Νοσηλευτικό προσωπικό που αναγνωρίζει και αναδεικνύει τον αυτόνομο και επιστημονικό ρόλο της Νοσηλευτικής με ορίζοντα την επόμενη δεκαετία. Έχουμε την γνώση, την εμπειρία, την θέληση και **ΚΥΡΙΩΣ** την πολιτική βούληση να νομοθετήσουμε και να υλοποιήσουμε αυτή την πρόταση που αποτελεί προγραμματική μας δέσμευση.

Βασίζεται και εξειδικεύεται σε 6 άξονες:

1. Στελέχωση
2. Μισθολογική αναβάθμιση
3. Ενιαίος Νοσηλευτικός κλάδος
4. Νέο θεσμικό πλαίσιο για την ΕΝΕ
5. Κρίσεις Νοσηλευτικής Υπηρεσίας
6. Θεσμικά, Επαγγελματικά & Εκπαιδευτικά ζητήματα
7. **Στελέχωση.**
* **Μόνιμες προσλήψεις στη Νοσηλευτική Υπηρεσία** με άμεση προκήρυξη και στελέχωση 4.000 θέσεων νοσηλευτικού προσωπικού, κάλυψη των ετήσιων αποχωρήσεων και των νέων αναγκών που προκύπτουν ώστε σε βάθος 4ετίας να καλυφθεί το ΕΣΥ με 10.000 επιπλέον (2.500/ έτος) Νοσηλευτές. **Οι πάσης φύσεως συμβασιούχοι (Επικουρικοί- ΟΑΕΔ κ. α)** που υπηρετούν ήδη στις Δημόσιες Δομές Υγείας καλύπτουν πάγιες και διαρκείς ανάγκες και μονιμοποιούνται.
* **Οι μετατάξεις Νοσηλευτικού προσωπικού** γίνονται σε ετήσια βάση και με συγκεκριμένο χρονικό όριο παραμονής, μέσω Πανελλαδικής λίστας με συγκεκριμένη Μοριοδότηση και Κοινωνικά Κριτήρια.
* **Νέα αποτύπωση σε κοινό πλαίσιο οργανισμών για τις ανάγκες στελέχωσης της Ν.Υ**. με συντελεστή 1,40 - 1,50 επί τον αριθμό των οργανικών κλινών που απαιτούνται σύμφωνα με τις ανάγκες που θα αποτυπωθούν στους Νέους Οργανισμούς.
1. **Μισθολογικά.**
* Άμεση αύξηση μισθού στα πλαίσια του Ενιαίου μισθολογίου. Σταδιακός διπλασιασμός του ανθυγιεινού επιδόματος και του ωρομισθίου για τα νυχτερινά και εξαιρέσιμα.
* Ένταξη ΟΛΟΥτου Νοσηλευτικού Προσωπικού (ΠΕ-ΤΕ-ΔΕ-ΥΕ) στο Καθεστώς των ΒΑΕ, με ΑΜΕΣΗ επέκταση του Κανονισμού ΒΑΕ και στο Δημόσιο.
* Κίνητρα για αντιστροφή του Brain- drain των Νοσηλευτών (ειδική προκήρυξη με αυξημένη μοριοδότηση για τον τόπο επιστροφής)
* Επαναφορά ΑΜΕΣΑ των 37,5 ωρών εργασίας που κατήργησε το Μνημόνιο και η Κυβέρνηση ΠΑΣΟΚ ΤΟ 2012. Εντός 2ετίας με Νομοθετική Ρύθμιση ή Συλλογική Συμφωνία 35ωρο/7ωρο/πενθήμερο, για τους Υγειονομικούς.
* Στους κατόχους Νοσηλευτικών Ειδικοτήτων χορηγείται ένα έτος επιπλέον μισθολογικής εξέλιξης ή ένα μισθολογικό Κλιμάκιο.
* Ανοιχτό παραμένει το αίτημα για επαναφορά 13ου & 14ου μισθού
1. ***Ενιαίος Νοσηλευτικός κλάδος***

Δημιουργία Ενιαίου Νοσηλευτικού κλάδου που θα συμπεριλαμβάνει τις σημερινές διακριτές κατηγορίες νοσηλευτών των (ΠΕ-ΤΕ) και Δευτεροβάθμιας Εκπαίδευσης Β. Νοσηλευτών (ΔΕ), με βάση την εκπαιδευτική βαθμίδα, τον τίτλο σπουδών και τα επαγγελματικά δικαιώματα των μερών.

1. **Νέο θεσμικό πλαίσιο για την ΕΝΕ**

Νομοθετική ρύθμιση που θα περιλαμβάνει μεταξύ άλλων, τον εκδημοκρατισμό στην Ένωση Νοσηλευτών Ελλάδος με εκλογές με απλή αναλογική, τη συμμετοχή του συνόλου των νοσηλευτών σε αυτές, την Περιφερειακή Συγκρότηση, τα Όργανα Διοίκησης και την υπαγωγή της στην εποπτεία και τον έλεγχο του Υπουργείου Υγείας.

1. **Κρίσεις Νοσηλευτικής Υπηρεσίας**

Άμεσα και μέσα στο πρώτο 6μηνο συστήνονται και λειτουργούν τα αρμόδια θεσμικά όργανα για της κρίσεις Νοσηλευτικού προσωπικού στο ΕΣΥ. Μπαίνει τέρμα στο φαινόμενο της καρατόμησης των νοσηλευτικών Στελεχών και της αναβίωση του κομματικού κράτους στα νοσοκομεία, που δηλητηριάζουν τον νοσηλευτικό κόσμο και δυσχεραίνουν το έργο του. Όπου διαπιστώνεται, σύμφωνα με της κείμενες διατάξεις, μη νόμιμη τοποθέτηση ή αναπλήρωση σε Θέσεις Ευθύνης, γίνεται **ΑΜΕΣΗ διόρθωση της νομιμότητας**

1. **Θεσμικά, Επαγγελματικά & Εκπαιδευτικά ζητήματα**
* Επαναλειτουργία του ΕΣΑΝ με επικαιροποιημένο και διευρυμένο θεσμικό πλαίσιο λειτουργίας.
* Νέο θεσμικό πλαίσιο των Νοσηλευτικών Επιτροπών (ΝΟΕ), ώστε σε κάθε νοσηλευτικό ίδρυμα ΝΠΔΔ ή ΝΠΙΔ να συσταθεί και να λειτουργήσει Νοσηλευτική Επιτροπή (ΝΟΕ), η οποία θα είναι συμβουλευτικό – επιτελικό όργανο της νοσηλευτικής υπηρεσίας σε επιστημονικά και επαγγελματικά θέματα που αφορούν τον σχεδιασμό και την πολιτική παροχής της νοσηλευτικής φροντίδας.
* Κατοχύρωση θεσμικού πλαισίου ώστε οι τοποθετήσεις και μετακινήσεις του Νοσηλευτικού προσωπικού στα Νοσηλευτικά τμήματα να γίνονται στη βάση εσωτερικού κανονισμού μετακινήσεων που οφείλουν να έχουν τα νοσοκομεία και ύστερα από εισήγηση της Νοσηλευτικής Διεύθυνσης. Η εφαρμογή του κανονισμού αποτελεί κριτήριο αξιολόγησης των Διευθυντών Ν.Υ. και των Διοικήσεων
* Καθορισμός συντελεστών στελέχωσης σε νοσηλευτικό προσωπικό ανά τμήμα με βάση τη βαρύτητα κάθε νοσηλευτικού τμήματος (μικρής, μεσαίας και μεγάλης βαρύτητας).
* Σε νοσοκομεία με μαιευτήρια ή με αριθμό οργανικών θέσεων μαιών >30, στη Νοσηλευτική Υπηρεσία δημιουργείται Υποδιεύθυνση (Τομέας) Μαιευτικής / Περιγεννητικής Φροντίδας,
* Το επίπεδο εκπαίδευσης στην Νοσηλευτική παραμένει στο Πανεπιστήμιο, ενώ με συγκεκριμένη διαδικασία θα παρέχεται η δυνατότητα αναβάθμισης – ισοτίμησης πτυχίου για της κατηγορίες ΔΕ & ΤΕ Νοσηλευτικής στην ΠΕ κατηγορία.
* Νοσηλευτική Συνεχιζόμενη Εκπαίδευση: Συστήνονται θέσεις ειδικευομένων νοσηλευτών ανά ΥΠΕ. Αναμόρφωση των νοσηλευτικών ειδικοτήτων στη βάση της πρότασης του ΕΣΑΝ, με νοσηλευτικές ειδικότητες συνδυαστικά με εξειδικεύσεις, και δημιουργία πιστοποιημένων εκπαιδευτικών μονάδων ανά ΥΠΕ, με επιλογή συντονιστών εκπαίδευσης με επιστημονικά κριτήρια και καθιέρωση επιδόματος ειδικότητας.

**Στην σημερινή συγκυρία με τις προκλήσεις και τις ραγδαίες εξελίξεις που έφερε στο προσκήνιο η πανδημία, ο ΣΥΡΙΖΑ-Π.Σ. είναι το μόνο κόμμα που έχει καταθέσει προγραμματικό λόγο και θέσεις στα Νοσηλευτικά θέματα, απαντώντας στις σύγχρονες ανάγκες των Νοσηλευτών, του Συστήματος υγείας και των Πολιτών.**